Document ID: /roh_data/filtered/Bilingualer_Corpus_interleaved-it-rm.jsonl.gz/1823

This is a text translated from Italian to Rumantsch Grischun.
I requisiti dell'UNESCO per la Riserva della biosfera Val Müstair - Parc Naziunal possono essere soddisfatti

Il 16 settembre, a Zernez i sindaci dei comuni situati tra S-chanf e Scuol confinanti con il Parco Nazionale sono stati approfonditamente informati di prima mano sullo sviluppo della biosfera Val Müstair-Parc Naziunal e sulla decisione dell'UNESCO del 2 giugno scorso. Le informazioni sono state fornite da rappresentanti della Confederazione e di uffici cantonali specializzati. Il risultato essenziale dell'incontro consiste nella fondamentale disponibilità mostrata dai rappresentanti dei comuni a entrare nel merito del procedimento per la realizzazione dei requisiti UNESCO entro il 2013.

Concretamente si tratta di realizzare una zona di cura che circondi completamente la zona centrale (Parco Nazionale Svizzero), per adempiere completamente ai requisiti UNESCO. Come spiegato dai rappresentanti di Confederazione e Cantone, questo requisito dell'UNESCO è praticamente soddisfatto già oggi. Con le zone di protezione del paesaggio oggi giuridicamente valide, la realizzazione degli obiettivi di una zona di cura può essere garantita senza problemi.

Per il processo decisionale a livello comunale sono ancora necessari accertamenti approfonditi e ulteriori informazioni. Queste verranno preparate prossimamente dall'Ufficio federale dell'ambiente e dagli uffici cantonali specializzati.

Persone di riferimento:

- Andreas Cabalzar, Ufficio per la natura e l'ambiente dei Grigioni, tel. 081 257 29 31

- Bruno Stephan Walder, Ufficio federale dell'ambiente, tel. 079 312 92 59

Organo: Ufficio per la natura e l'ambiente

Fonte: it Ufficio per la natura e l’ambiente

17.09.2010
Reservat da biosfera da l'UNESCO "Val Müstair – parc naziunal": Las cundiziuns sa laschan ademplir

Ils presidents da las vischnancas tranter S­chanf e Scuol, che cunfineschan cun il parc naziunal, èn vegnids infurmads pli detagliadamain d'emprim maun davart il svilup da la biosfera "Val Müstair – parc naziunal" e davart la decisiun da l'UNESCO dals 2 da zercladur 2010. Las infurmaziuns èn vegnidas dadas tras represchentants da la confederaziun e tras ils posts chantunals spezialisads. Sco resultat principal da l'occurrenza han ils represchentants da las vischnancas demussà lur prontezza generala d'entrar en il process per ademplir las cundiziuns da l'UNESCO fin la fin da l'onn 2013.

Concretamain sa tracti d'endrizzar en questas vischnancas ina zona da tgira nuninterrutta che cunfinescha cun la zona centrala (parc naziunal svizzer). Quai per pudair ademplir tut las pretensiuns che valan per reservats da biosfera da l'UNESCO. Sco ch'ils represchentants da la confederaziun e dal chantun han explitgà, vegnan facticamain ademplidas gia oz las cundiziuns da l'UNESCO. Cun las zonas per la protecziun da la cuntrada ch'èn gia en vigur po la realisaziun da las finamiras d'ina zona da tgira numnadamain vegnir garantida senza problems.

Per la procedura da decisiun sin plaun communal dovri dentant anc scleriments pli profunds ed ulteriuras infurmaziuns. Quellas vegnan messas a disposiziun proximamain da l'uffizi federal d'ambient e dals posts chantunals spezialisads.

Infurmaziuns:

- Andreas Cabalzar, uffizi per la natira e l'ambient dal Grischun, tel 081 257 29 31

- Bruno Stephan Walder, uffizi federal d'ambient, tel. 079 312 92 59

Gremi: uffizi per la natira e l'ambient

Funtauna: rg uffizi per la natira e l'ambient

17.09.2010